Het jy gehoor? / Have you heard? - Jun2016
Saturday, 18 June 2016 16:12
Die Universiteit van Suid-Afrika (Unisa) het die Bronnie se toestemming gevra om die artikel oor vlermuise in Augustus 2011 as voorgeskrewe leermateriaal vir hulle studente te gebruik.
Speelgoedkas bied ‘Die Drie Varkies’ om 11 vm op 1, 2 en 3 Julie by die Barnyard Teater se musiekskuur aan. Langs die gewilde restaurant, Die Spek-Plek, bly drie klein varkies, Tjoppie, Bacon en Spekkie. Mamma Speen wil graag hê haar drie varkie-dogters moet uit die huis uit trek en elkeen ’n varkie-man kry. Rolf die rowwe wolf hoor al die planne en vermom homself as die varkie-mans. Toegang is R90. Die teater is op die hoek van Garstfonteinweg en Netcarestraat, Moreletapark. Skakel 012-368-1555.
Ons hoor dat akteur Heino Schmitt toe nie by Cullinan Junction se potjiekoskompetisie gaan wees nie. Die Vadersdag-potjiekoskompetisie op Sondag 19 Junie word deur Martin Jansen van Pretoria FM aangebied. Die wenprys vir die beste potjie is R1 000. Bel Kat by 084-579-1803.
Die staatsveearts Pretoria hou ’n sensus om te bepaal hoeveel diere daar van elke spesie in die provinsie is en om eienaar-besonderhede te versamel. Indien daar ’n uitbraak van ’n siekte in jou gebied is, sal die databasis jou as eienaar inlig van die uitbraak en datums en plekname van inentingspunte in jou gebied gee. Die vorms wat voltooi moet word is by voerwinkels soos Farmbarn, Feedzone en Bronberg Voere beskikbaar.
Ons hoor dat padwerke by die aansluiting van die Boschkop-pad met Lynnwoodweg-verlenging chaos veroorsaak het. Die padwerkers wat die verkeer moes reguleer met die oop en toemaak van die bane het glo nie radio’s gehad om met mekaar in verbinding te tree nie en het vir mekaar geskree en fluit. Enige ander fluit of gil van vebygangers het verwarring veroorsaak en ’n pad wat ontydig oop of toe gemaak is.
Rayton en Cullinan se buurtwag samel water in vir Kroonstad, waar die bejaardes glo nie by die dam kan uitkom nie. Diegene wat nie water het om by te dra nie, kan leë houers of bottels gee vir die boorgatwater wat geskenk word. Water en houers kan by GR Computers oor kant Rayton Biltong en Braai afgelaai word.
Neil Somers kuier by die Weiveld in Zwavelpoort vanaf 7 nm op 25 Junie. Neil is vir ’n Huisgenoot- Tempo toekenning vir Beste Nuweling vir 2009 genomineer. Hy is ook by Rapport se Vonk-toe-kennings vir Beste Manlike Solo Kunstenaar 2009 genomineer. Kaartjies kos R50. Weiveld is waar die Boschkop-pad by Lynnwoodweg-verlenging aansluit. Skakel 071-471-6698.
Die Windpomp handwerkmark is elke laaste Saterdag van die maand van 8 vm tot 2 nm by Broodblik en Koffiepit op die R51-pad tussen Bapsfontein en Petit. Bel Adele by 083-445-1608.
OAK Youth Theatre presents ‘Thumbelina’ at the Atterbury Theatre from 16 to 22 July at 3 pm. An all youth cast bring Hans Christian Andersen’s classic tale to life as Thumbelina conquers the big world in search of true love. Tickets for adults are R120, for children and pensioners R100, and block bookings for 20 or more people are R90 per person. The theatre is at 4 Daventry Street, Lynnwood. Book at 012-471-1700.
Die Silver Creek Mountain Band tree elke Woensdagaand vanaf 7 uur by Monte De Dios op plot 106 Achillesweg in Zwavelpoort op. Toegang is R70. Skakel 087-654-4458.
Francois van Coke tree op 15 Julie by Rafters oorkant Mooikloof op. Francois se vertoning begin om 9 nm en word voorafgegaan deur Wit Kasteel en Vintage Kings. Rafters is op die hoek van Blesbokstraat en Garstfonteinweg-verlenging. Toegang is R120. Bespreek by 082-600-3469.